Kaapstad-landmerk kry nuwe tuiste(Foto: The Cape Wheel/Facebook) Die bekende Cape Wheel by die V&A Waterfront word binnekort uitmekaar gehaal en sal na ŉ nuwe perseel, net ŉ paar honderd meter daarvandaan, geskuif word. Die Cape Wheel is ŉ yslike waarnemingswiel wat ŉ 360 grade-uitsig oor Kaapstad van die gewilde V&A Waterfront bied. Die wiel bied op ŉ hoogte van 40 meter ŉ uitsig oor Tafelberg, Robbeneiland, die Kaapstad-middestad en die Kaapstad-stadion. Bedrywighede word egter op 19 Junie opgeskort waarna dit uitmekaar gehaal om dit na die Victoria Wharf-winkelsentrum naby die Breakwater-parkeerterrein te skuif. Dié nuwe ligging, naby ŉ oop grasperk bekend as Breakwater-park, is in ŉ stiller deel van die besige Waterfront-omgewing. Die Cape Wheel sal by sy nuwe ligging “ŉ ongeëwenaarde uitsig bied oor Robbeneiland, ŉ uitsig oor skepe wat in die hawe verby vaar en die kommersiële hawe”. Die middestad en Tafelberg sal ook steeds vanaf dié ligging sigbaar wees. Die ruimte waar die wiel tans geleë is sal gebruik word vir stilhouplek van openbare vervoer na die Waterfront. Die Cape Wheel sal na verwagting in November weer bedrywighede hervat.